CELEX: 62014CN0350
Language: fi
Date: 2014-07-21 00:00:00
Title: Asia C-350/14: Ennakkoratkaisupyyntö, jonka Tribunale civile di Trieste (Italia) on esittänyt 21.7.2014 – Florin Lazar, laillisena edustajanaan Luigi Erculeo v. Allianz SpA

6.10.2014   
            
            
               FI
            
            
               Euroopan unionin virallinen lehti
            
            
               C 351/4
            
         Ennakkoratkaisupyyntö, jonka Tribunale civile di Trieste (Italia) on esittänyt 21.7.2014 – Florin Lazar, laillisena edustajanaan Luigi Erculeo v. Allianz SpA
   (Asia C-350/14)
   2014/C 351/05
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale civile di Trieste
   
      Pääasian asianosaiset
   
   
      Kantaja: Florin Lazar, laillisena edustajanaan Luigi Erculeo
   
      Vastaaja: Allianz SpA
   
      Ennakkoratkaisukysymykset
   
   Miten on tulkittava sopimukseen perustumattomiin velvoitteisiin sovellettavasta laista (Rooma II) annetun asetuksen N:o 864/2007 (1) 4 artiklan 1 kohtaa, kun siinä säädetään, että ”sopimukseen perustumattomaan velvoitteeseen, joka johtuu vahingonkorvausvastuun perustavasta tapahtumasta, sovelletaan sen maan lakia, jossa vahinko aiheutuu”. Erityisesti
   
               1)
            
            
               miten pitäisi tulkita asetuksen N:o 864/2007 4 artiklan 1 kohdan käsitettä ”jossa vahinko aiheutuu”, kun kyseessä on aineellisten ja aineettomien vahinkojen korvaamista koskeva vaatimus, jonka esittävät tuomioistuimen valtiossa tapahtuneen liikenneonnettomuuden vuoksi kuolleen henkilön omaiset, kun nämä omaiset asuvat Euroopan unionin jossain toisessa maassa ja ovat kärsineet siellä kyseiset vahingot;
            
         
               2)
            
            
               ovatko asetuksen N:o 864/2007 4 artiklan 1 kohtaa sovellettaessa aineelliset ja aineettomat vahingot, joita tuomioistuimen valtiossa tapahtuneen liikenneonnettomuuden vuoksi kuolleen henkilön omaisille on aiheutunut heidän asuinmaassaan, 4 artiklan 1 kohdan ensimmäisessä osassa tarkoitettua ”vahinkoa” vai saman säännöksen jälkimmäisessä osassa tarkoitettuja ”välillisiä seurauksia”?
            
         
      (1)  Sopimukseen perustumattomiin velvoitteisiin sovellettavasta laista (Rooma II) 11.7.2007 annettu Euroopan parlamentin ja neuvoston asetus (EY) N:o 864/2007 (EUVL L 199, s. 40).